ПРОТОКОЛ

№ 53
Казанлък,08.02.2016 г.

ОТ ЗАСЕДАНИЕ НА ОБЩИНСКА ИЗБИРАТЕЛНА КОМИСИЯ КАЗАНЛЪК

Заседанието се откри в 15.00 ч. от Председателя на ОИК, който обяви следния дневен ред:

1. Предсрочно прекратяване пълномощията на избран общински съветник – Михаил Иванов Михайлов и обявяване за избран за общински съветник на следващия в листата на Партия „БЪЛГАРСКИ ДЕМОКРАТИЧЕН ЦЕНТЪР - БДЦ” кандидат – Джамал Неджипов Папарланов.

На заседанието присъстват 11 члена на ОИК Казанлък и е налице необходимия кворум за провеждане на заседанието на комисията.

Председателят на ОИК Казанлък докладва, че в ОИК Казанлък е постъпило писмо от Председателя на Общински съвет Казанлък, вх. № 351 / 05.02.2016 г., с което се уведомява ОИК – Казанлък, че за заместник-кмет на Община Казанлък е назначен Михаил Иванов Михайлов – общински съветник от Партия „БЪЛГАРСКИ ДЕМОКРАТИЧЕН ЦЕНТЪР - БДЦ”, мандат 2015 г. – 2019 г. Към писмото е приложен Трудов договор № 14 / 03.02.2016 г.

Общинска избирателна комисия Казанлък след като разгледа постъпилото писмо и приложенията към него установи, че документите удостоверяват обстоятелство по чл. 30, ал. 4, т. 4 от ЗМСМА – общинският съветник е назначен за заместник-кмет в Общинска администрация Казанлък и е налице основание за предсрочно прекратяване на пълномощията на общинския съветник Михаил Иванов Михайлов.

Съгласно чл. 30, ал. 5 от ЗМСМА „Обстоятелствата по ал. 4 се установяват с документи, издадени от компетентните органи, които се изпращат на общинската избирателна комисия в тридневен срок от издаването им.“ Изискването на закона е изпълнено с изпращане на уведомителното писмо от Кмета на Община Казанлък до ОИК Казанлък в посочения срок.

Съгласно чл. 30, ал. 7 от ЗМСМА в тридневен срок от получаване на документите, удостоверяващи обстоятелство по ал. 4, т. 4, общинската избирателна комисия обявява за избран за общински съветник следващия в листата кандидат. В настоящия случай следващия в листата на Партия „БЪЛГАРСКИ ДЕМОКРАТИЧЕН ЦЕНТЪР – БДЦ“ е кандидатът Джамал Неджипов Папарланов.

С оглед изложеното, ОИК Казанлък следва да прекрати предсрочно пълномощията на Михаил Иванов Михайлов като общински съветник и да обяви за избран за общински съветник следващия в листата на Партия „БЪЛГАРСКИ ДЕМОКРАТИЧЕН ЦЕНТЪР – БДЦ“ кандидат - Джамал Неджипов Папарланов.

В тази връзка следва да бъде анулирано издаденото на Михаил Иванов Михайлов Удостоверение за избран общински съветник № 7 / 26.10.2015 г. на ОИК Казанлък и да бъде издадено Удостоверение за избран общински съветник на Джамал Неджипов Папарланов.

Председателят предложи да бъде взето решение, с което да бъдат прекратени предсрочно пълномощията на избрания за общински съветник Михаил Иванов Михайлов и да бъде обявен за избран за общински съветник следващия в листата на Партия „БЪЛГАРСКИ ДЕМОКРАТИЧЕН ЦЕНТЪР – БДЦ“ кандидат - Джамал Неджипов Папарланов. Председателят предостави възможност за мнения, предложения и възражения. Такива не се изказаха. Премина се в режим на поименно гласуване. „ЗА“ за приемане на решението гласуваха поименно всички присъстващи членове на комисията. „ПРОТИВ“ -няма.

Предвид горното и на основание чл. 458, ал. 1 от Изборния кодекс, чл. 30, ал. 7 от ЗМСМА във връзка с чл. 30, ал. 4, т. 4 и чл.30 ал.5 от ЗМСМА, Решение № 364 / 26.10.2015 г. и Решение № 390 / 29.10.2015 г. на ОИК Казанлък, Трудов договор № 14 / 03.02.2016 г. и писмо Вх. № 351/05.02.2016 г. на Кмета на Община Казанлък, Общинска избирателна комисия - Казанлък взе следното

**Р Е Ш ЕН И Е:**

1. ПРЕКРАТЯВА предсрочно пълномощията на общинския съветник от листата на Партия „БЪЛГАРСКИ ДЕМОКРАТИЧЕН ЦЕНТЪР – БДЦ“ Михаил Иванов Михайлов, ЕГН …………., поради назначаването му за заместник-кмет на Община Казанлък.

2. Анулира Удостоверение № 7 / 26.10.2015 г. на ОИК Казанлък за избран общински съветник.

3. ОБЯВЯВА за избран за общински съветник следващият кандидат в листата на Партия „БЪЛГАРСКИ ДЕМОКРАТИЧЕН ЦЕНТЪР – БДЦ“ – Джамал Неджипов Папарланов, ЕГН ………………..

4. Да бъде издадено Удостоверение за избран общински съветник на Джамал Неджипов Папарланов.

Решението не подлежи на обжалване.

Препис от решението на общинската избирателна комисия да се изпрати на председателя на общинския съвет в тридневен срок от издаването му.

 ПРЕДСЕДАТЕЛ:

/Димитринка Петрунова/

СЕКРЕТАР:

 /Адриана Тенева/